Mihhail Tal
Mihhail Tal (läti keeles Mihails Tāls, vene keeles Михаил Нехемьевич Таль, 9. november 1936, Riia – 28. juuni 1992, Moskva) oli Läti nõukogude maletaja, suurmeister (1957), 8. male maailmameister (1960–1961). Ta oli NSV Liidu teeneline meistersportlane (1960), kuuekordne NSV Liidu maletšempion (1957, 1958, 1967, 1972, 1974, 1978), Läti maletšempion (1953, 1965), ning kuulus 8 korda NSV Liidu võistkonda, mis võitis maleolümpia. Mihhail Tal oli ka ajakirjanik, ajakirja Male ("Шахматы") peatoimetaja (1960–1970).